**ORVOSI HIVATÁS – SZEMÉLYISÉGFEJLESZTÉS...”**

**60 órás**

**PSZICHODRÁMA CSOPORT**

**indul Pécsett 2012. március 25. vasárnap**

**orvosok, egészségügyi dolgozók, valamint orvostanhallgatók számára**

****

Hogyan segíthetem nemcsak szakemberként, hanem emberként is a betegeimet a gyógyulásban?

Hogyan tarthatom meg az egyensúlyt a két szerep között?

Milyen kapcsolatban vagyok, hogyan kommunikálok főnökeimmel/tanáraimmal, beosztottaimmal/munkatársaimmal, a pácienseimmel és a hozzátartozókkal?

Hogyan viselkedem, és hogyan érzem magam ezekben a kapcsolatokban?

Mit teszek, ha kényes helyzetbe kerülök a munkám során?

Mennyiben vagyok képes az önérvényesítésre, és mennyiben vagyok tekintettel mások helyzetére?

Csak néhány kérdés, ami felmerülhet mindazokban, akik jó orvosok akarnak lenni, és nem csak a szó szakmai-tudományos, hanem személyes-emberi vonatkozásában is – legyenek már gyakorló szakemberek, vagy a pályára még csak most készülő egyetemi hallgatók. Mert azt, hogy milyen orvosnak látnak bennünket mások, és milyennek látjuk mi magunkat, az is nagyban meghatározza, hogy milyen kapcsolatot alakítunk ki a munkánk során körülöttünk lévőkkel: a betegekkel, a hozzátartozókkal, vagy épp a munkatársakkal.

Az orvosi hivatás nehéz. Az orvos nem csak a betegségekkel, az életekért küzd nap, mint nap, hanem az időhiánnyal, a jó döntésekért, a kiégés ellen is. Ahhoz, hogy ezt a munkát hosszú időn keresztül egészséges pszichével, lelki harmóniában lehessen végezni, elengedhetetlen a folyamatos belső munka: az alapos önismeret, az egészséges önértékelés és az önreflexió képességének a fejlesztése – ehhez pedig az egyik leghatékonyabb eszköz a *pszichodráma*.

Ez az élmény- és akcióközpontú személyiség fejlesztő módszer segít abban, hogy rálássunk önmagunkra, működési módjainkra, erősségeinkre és korlátainkra – megértsük és elfogadjuk azokat, sőt, saját javunkra tudjuk fordítani. A pszichodráma lehetőséget ad arra, hogy a helyzeteinkre több szempontból is ráláthassunk, ezáltal pedig – az önismeretet és az empátiát egyaránt fejlesztve – *tudatosabbak legyünk munkánkban, hivatásunkban, működésünkben és kapcsolatainkban*. A résztvevők a munkájuk során tapasztalt helyzetek megjelenítésén és átélésén keresztül bővíthetik szakmai eszközeik tárházát, továbbfejleszthetik már meglévő képességeiket, gyakorolhatják a problémamegoldást, a konfliktuskezelést, valamint az önérvényesítés lehetséges módjait.Mindez védett közegben, elfogadó, támogató csoportban történik.

**A csoport célja:**

Ø szakmai személyiségfejlődés

Ø szakmai önismeret fejlesztése

Ø a személyiségben gyökerező gyógyítói kompetenciák fejlesztése

Az önismereti csoport **időtartama 60 óra**, ami 6 vasárnapot jelent Pécsett havi rendszerességgel.

**Részvételi díj: 1.700 Ft./óra**

Csoportvezetők:

**Dr. Bakó Tihamér**

pszichoterapeuta, pszichodráma vezető

**Varga Éva**

kommunikációs szakember, tréner,

pszichodráma asszisztens

Jelentkezés:

[www.ezocolour.hu](http://www.ezocolour.hu/) weboldalon

[gondolattal@gmail.com](mailto:gondolattal@gmail.com) e-mail címen

és a 06 30 486 0482 telefonszámon